राघव चड्ढा
राघव चड्ढा (जनम 11 नवंबर 1988) एगो भारतीय राजनीतिक नेता आ आम आदमी पार्टी के सदस्य बाड़ें। उ भारत के पंजाब से राज्यसभा के सबसे कम उमिर के सांसद बाड़ें। चड्ढा दिल्ली जल बोर्ड के उपाध्यक्ष रहलें आ 2022 ले दिल्ली के राजेंद्र नगर विधानसभा क्षेत्र से विधायक रहलें उ एगो प्रैक्टिस करे वाला चार्टर्ड एकाउंटेंट भी हवें।

शुरुआती जिनगी 
11 नवंबर 1988 के जनमल आ नई दिल्ली में पलल बढ़ल चड्ढा के इस्कूली शिक्षा राजधानी दिल्ली शहर के मॉडर्न स्कूल बाराखम्बा रोड से भइल आ दिल्ली विश्वविद्यालय (डीयू) से स्नातक कइलें। एकरा बाद उ इंस्टीट्यूट ऑफ चार्टर्ड एकाउंटेंट ऑफ इंडिया से चार्टर्ड एकाउंटेंसी के पढ़ाई कइलें, ओकरा बाद उ लंदन स्कूल ऑफ इकोनॉमिक्स में ईएमबीए के प्रमाणीकरण कोर्स खाती गइलें। अपना शुरुआती कैरियर में ऊ डेलोइट, श्याम मालपानी, आ ग्रांट थॉर्नटन समेत एकाउंटेंसी फर्मन के साथे काम कइलें।

निजी जिनगी 
बॉलीवुड ऐक्ट्रेस परिणीति चोपड़ा के डेट करे के लगातार अफवाह के बावजूद चड्ढा कब्बो ए रिश्ता के बारे में सार्वजनिक तौर प ना बोललें। चड्ढा के सगाई परिणीति चोपड़ा से 13 मई 2023 के कपूरथला हाउस नई दिल्ली में भइल।

राजनीतिक कैरियर 
2011 में चढ़ा भारत में भ्रष्टाचार के खिलाफ विद्रोह में शामिल भइlenलें, जेकरा के सामाजिक कार्यकर्ता अन्ना हजारे के नेतृत्व में भ्रष्टाचार के खिलाफ भारत आंदोलन के नाँव से भी जानल जाला। आंदोलन के दौरान उनुकर मुलाकात अरविंद केजरीवाल से भइल। चड्ढा आम आदमी पार्टी (आप) के स्थापना समय से ही ओकर हिस्सा रहल बाने। केजरीवाल 2012 में दिल्ली लोकपाल विधेयक के मसौदा बनावे में उनुका के प्रोत्साहित कइलें, जवन कि उनुकर पहिला राजनीतिक काम भी रहे। उ आप के टीवी चेहरा के रूप में अपना के स्थापित कइले अउरी आप के सबसे कम उमिर के राष्ट्रीय प्रवक्ता आ पार्टी के सबसे कम उम्र के प्रवक्ता में से एक भी बन गइलें।

संदर्भ 

1988 में जनम
जियत लोग
दिल्ली के राजनीतिक नेता
राज्यसभा सांसद